ফ্লেউর ইসাবেল ডেলাকৌর (ইংরেজি Fleur Isabelle Delacour) ফ্রান্সের জাদুশিক্ষা বিদ্যালয় 'বক্সবেটন একাডেমি অফ ম্যাজিক' এর ছাত্রী। তার দাদী একজন ভিলা ছিল, সেই সূত্রে সে নিজেও একজন পার্ট-ভিলা এবং তার সাদা-সোনালি চুল, রূপালি চোখ এবং মানুষকে আকর্ষণ করার ক্ষমতা সে উত্তরাধিকার সূত্রে তার দাদীর কাছ থেকে লাভ করেছে। "গবলেট অফ ফায়ারে" হগওয়ার্টসে অনুষ্ঠিত ট্রাইউইজার্ড টুর্নামেন্টে সে বক্সবেটনের চ্যাম্পিয়ন হিসেবে নির্বাচিত হয়। ফ্লেউর প্রথমে বদমেজাজী ও অবন্ধুসুলভ হলেও দ্বিতীয় টাস্কে হ্যারি তার বোন গ্যাব্রিয়েলে ডেলাকৌর এর জীবন রক্ষা করার পর থেকে, ফ্লেউর হ্যারি ও হগওয়ার্টস উভয়ের প্রতিই আন্তরিক হয়ে যায়। ট্রাইউইজার্ড টুর্নামেন্টে ফ্লেউর তৃতীয় স্থান লাভ করে। টুর্নামেন্টের শেষদিকে তার সাথে রনের বড় ভাই বিল উইজলির পরিচয় হয় এবং পরবর্তী বছরে তাদের মধ্যে প্রণয় গড়ে উঠে। "হাফ-ব্লাড প্রিন্সে" তারা এনগেইজড হয় এবং পরবর্তী গ্রীষ্মে বিয়ে করার সিদ্ধান্ত নেয়। বইয়ের শেষদিকে ওয়েরউলফ ফেনরির গ্রেব্যাক বিলকে আক্রমণ করে। কিন্তু ফ্লেউর তাদের বিয়ের অনুষ্ঠানের সময় অপরিবর্তিত রাখে।

"ডেথলি হ্যালোসে" ফ্লেউর অর্ডারে যোগ দেয় এবং বিল ও অন্যান্য অর্ডার সদস্যদের সাথে হ্যারিকে প্রিভেট ড্রাইভ থেকে দ্য বারোতে নিরাপদে সরিয়ে আনার কাজে অংশগ্রহণ করে এবং তাদের চোখের সামনেই ভলডেমর্ট নিজের হাতে ম্যাড-আই মুডিকে হত্যা করে। এদিকে, যথাসময়েই বারোতে তাদের বিয়ে অনুষ্ঠিত হয়। যদিও ডেথ ইটারদের আক্রমণে তাদের বিয়ের অনুষ্ঠানটি পন্ড হয়ে যায়। পরবর্তীতে, ম্যালফয় ম্যানর থেকে পালিয়ে এসে হ্যারি ও তার বন্ধুরা বিল ও ফ্লেউরের নতুন বাড়ি শেল কটেজে আশ্রয় নেয়। বিল ও ফ্লেউর উভয়েই ব্যাটল অফ হগওয়ার্টসে অংশ নেয় এবং ডেথ ইটারদের সাথে লড়াই করে। যুদ্ধ শেষ হওয়ার পরে ফ্লেউর ভিক্টয়ের, ডমিনিক ও লুইস উইজলি নামে তিন ছেলে মেয়ের মা হয়।

ক্লেঁমেন্স পয়েঁসি "গবলেট অফ ফায়ার" ও "ডেথলি হ্যালোসে" ফ্লেউরের চরিত্রে অভিনয় করেছে।

ফ্লেউর ডেলাকৌর
এলফিয়াস ডোগে
অ্যাবেরফোর্থ ডাম্বলডোর
ডিডেলাস ডিগল